**Organizačné pokyny na letný tábor**

Cieľom prázdninovej činnosti je poskytnúť deťom oddych, rekreáciu, posilniť zdravie, zlepšiť telesnú zdatnosť, spoznať kultúrne, historické a prírodné krásy Slovenska.

Príchod detí do prímestského tábora je od 7,00 - 8,00 hod. Deti odchádzajú domov od 15,00 hod. do 16,00 hod. Ak dieťa nemôže z akýchkoľvek dôvodov na tábor nastúpiť, je nutné o tom informovať vedúceho tábora najneskôr deň vopred, resp. v deň tábora do 8,00 hod.

V pondelok rodič donesie fotokópiu zdravotného preukazu poistenca, vyplnené formuláre potrebné na nástup do tábora t.j. : Vyhlásenie o bezinfekčnosti, podpísaný Informovaný súhlas rodiča aj Súhlas so spracovaním údajov, prípadne splnomocnenie na výber dieťaťa z tábora.

Strava je poskytnutá 3x denne, pitný režim je zabezpečený po celý deň. Vhodné je , ak má dieťa vlastnú plastovú fľašu.

Dieťa si do letného tábora donesie 2ks rúšok, papierové jednorazové vreckovky, prezuvky, pevnú športovú obuv, dáždnik alebo pršiplášť, prípadne náhradné oblečenie.

Nie je vhodné aby dieťa nosilo do tábora cenné veci ako : retiazky, drahé mobilné telefóny, tablety a pod. Každé dieťa zodpovedá za svoje veci samo.

 Vstup do budovy CVČ je povolený pre deti aj dospelých len s rúškom! Rodič vstupuje len do vestibulu, pohyb po priestoroch CVČ je zakázaný! Po vstupe prejde dieťa ranným filtrom t.j. : dezinfekcia rúk, meranie teploty.

V prípade príznakov na Covid -19 u dieťaťa počas činnosti v tábore, je rodič povinný si bezodkladne dieťa vyzdvihnúť.

V prípade, že je u dieťaťa podozrenie, alebo potvrdené ochorenie Covid -19, rodič o tom bezodkladne informuje vedenie CVČ.

Program letného tábora sa môže zmeniť v závislosti od počasia a nepredvídaných okolností. Vedúci každého tábora bude včas rodičov informovať o každej zmene.

**BUĎME SPOLU ZODPOVEDNÍ!**

**TEŠÍME SA NA VÁS !**